 Waa arrin uu mudane madaxwayne Geelle iyo qaar kale oo ku howllan arrimaha soomaalida ay u qaateen dhinaca san, ee ah in ay hadda colaaddii ka yaraatay soomaaliya, taasna laga yaabo in ay yarayso baahidii qabiiladu u qabtay kaalinta abaanduulaha, hase ahaatee, waxaan qabaa in arrinkaasi wali ka fiirsasho u baahanyahay, maxaa yeelay soomaaliya hadda nabad laguma sheegi karo, taa daaye, waxaanba maalin kasta maqalnaa dagaallo hor leh iyo qabanqaabooyin ay kooxaha qaar ugu tabaabushaysanayaan sidii ay u soo dhacsan lahaayeen dhul ama xoolo ay sheegeen in laga dhacay. 